**আমতলী পৌরসভা** [বাংলাদেশের](https://bn.wikipedia.org/wiki/%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6) [বরগুনা জেলার](https://bn.wikipedia.org/wiki/%E0%A6%AC%E0%A6%B0%E0%A6%97%E0%A7%81%E0%A6%A8%E0%A6%BE_%E0%A6%9C%E0%A7%87%E0%A6%B2%E0%A6%BE) অন্তর্গত [আমতলী উপজেলার](https://bn.wikipedia.org/wiki/%E0%A6%86%E0%A6%AE%E0%A6%A4%E0%A6%B2%E0%A7%80_%E0%A6%89%E0%A6%AA%E0%A6%9C%E0%A7%87%E0%A6%B2%E0%A6%BE) নগরভিত্তিক স্থানীয় সরকার সংস্থা। এ পৌরসভাটি [আমতলী শহরের](https://bn.wikipedia.org/wiki/%E0%A6%86%E0%A6%AE%E0%A6%A4%E0%A6%B2%E0%A7%80) পৌরকার্যক্রম পরিচালনা ও পৌরসেবা প্রদান করে। ১৯৯৮ সালে ১৫ অক্টোবর পৌরসভাটি প্রতিষ্ঠিত হয়। এটি একটি ‘‘ক" শ্রেনীর পৌরসভা।

১৯৯৮ সালের ১৫ অক্টোবর আমতলী পৌরসভা প্রতিষ্ঠিত হয়। প্রথম পৌর-প্রশাসক হিসেবে থানা নির্বাহী কর্মকর্তা মানিক চন্দ্র দে ১৯৯৯ সালের ৪ জানুয়ারি দায়িত্ব গ্রহণ করেন ও একই বছরের ১২ এপ্রিল প্রথম পৌর নির্বাচন অনুষ্ঠিত হয়। ৭ জন প্রতিদ্বন্দ্বী প্রার্থী থেকে নির্বাচনের মাধ্যমে আবদুছ ছত্তার মৃধা সর্বপ্রথম আমতলী পৌরসভার চেয়ারম্যান নির্বচিত হন।

দ্বিতীয় বার ২০০৫ সালের ২৫ জুলাই পৌরসভা নির্বাচন অনুষ্ঠিত হয়। নির্বাচনে জনাব নাজমুল আহসান নান্নু চেযারম্যান নির্বাচিত হন ও একই বছরের ৩০ জুলাই তার দায়িত্বভার গ্রহণ করেন।

তৃতীয় নির্বাচন ২০১১ সালের ১৩ জানুয়ারি আমতলী পৌরসভার অনুষ্ঠিত হয়। জনাব মোঃ মতিয়ার রহমান মেয়র নির্বাচিত হন। একই বছরের ১০ ফেব্রুয়ারী তার দায়িত্বভার গ্রহণ করেন।

চতুর্থ নির্বাচন ২০১৯ সালের ২৮ ফেব্রুয়ারী আমতলী পৌরসভার অনুষ্ঠিত হয়। জনাব মোঃ মতিয়ার রহমান বিনাপ্রতিন্দ্বিতায় মেয়র নির্বাচিত হন। একই বছরের ২২ মার্চ দায়িত্বভার গ্রহণ করেন।

আমতলী পৌরসভা ৯ টি ওয়ার্ড ও ১৪ টি মহল্লা নিয়ে গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম [আমতলী](https://bn.wikipedia.org/wiki/%E0%A6%86%E0%A6%AE%E0%A6%A4%E0%A6%B2%E0%A7%80_%E0%A6%A5%E0%A6%BE%E0%A6%A8%E0%A6%BE) উপজেলা  আওতাধীন। এটি [জাতীয় সংসদের ১০৯নং নির্বাচনী এলাকা বরগুনা-১](https://bn.wikipedia.org/wiki/%E0%A6%AC%E0%A6%B0%E0%A6%97%E0%A7%81%E0%A6%A8%E0%A6%BE-%E0%A7%A7) এর অংশ।